text: सुप्रिया सुले राष्ट्रवादी कांग्रेस के अध्यक्ष शरद पवार की बेटी हैं और शुरू से ही राजनीतिक माहौल में पली हैं। लेकिन उनके भीतर भी एक आम महिला जिंदा है। ना‍सिक में महिलाओं को लेकर आयोजित एक सेमिनार में सुप्रिया ने खुलासा किया कि संसद में एक जैसे भाषण सुन सांसद जब बोर हो जाते हैं तो बगल में बैठे सांसद से बातें करने लगते हैं। इस दौरान साड़ी व फैशन पर भी चर्चा होती है। उन्होने यह भ्रम भी तोड़ा कि ये लोग किसी गंभीर मुद्दे पर ही एक दूसरे से चर्चा कर रहे होते हैं। हमेशा ऐसा नहीं होता। क्योंकि सांसद या विधायक भी इंसान हैं। उनसे हर वक्त किसी देवता या मसीहा जैसे आचरण की अपेक्षा नहीं की जानी चाहिए। कई बार सांसद अपनी सीट से उठकर घनघोर राजनीतिक विरोधी सांसद के पास जाकर गुफ्तगू करते हैं तो कभी कभी सांसदों में हंसी ठिठोली भी होती है। विधान मंडलों की बहसों में राजनीतिक दलों की हिस्सेदारी उनकी संख्या के ‍िहसाब से तय होती है। लेकिन कई दफा वक्ताअों को समय का ध्यान नहीं रहता और वे अपनी रौ में बोलते चले जाते हैं। कोई कितना ही धैर्यशील क्यों न हो, लंबी चर्चा हजम करने की उसकी भी एक सीमा होती है। ऐसे में बाकी सांसद क्या करें? ऐसे में खुसर पुसर, इशारेबाजी और मी‍ठी छेड़छाड़ भी चलती है। ऊपर से गंभीर ‍दिखने वाले सदन के भीतर चुहलबाजियों का दौर भी चलता है।